- En «klar systemsvikt» i høyere utdanning gjør at for mange studerer samfunnsfag rettet mot jobb i offentlig sektor, mener NHO-direktør Kristin Skogen Lund

NHO mener at det nødvendig å endre utdanningene for å skape en grønn fremtid, skriver Aftenspoten.

På årskonferansen torsdag legger NHO-sjef Kristin Skogen Lund frem følgende tanker, ifølge avisen:

Færre studieprogrammer og færre studenter i samfunnsfag og humanistiske fag.



Flere studenter innen realfag og teknologi.



Vi kan ikke holde oss med over 900 ulike masterprogrammer i lille Norge.

Les også: NHO sparker gamle og ansetter unge

«Pervers konkurranse om studenter» er en av konklusjonene i notatet som er laget til konferansen, som har fått tittelen Made in Norway - på jobb for en grønn fremtid .

NHOs administrerende direktør Kristin Skogen Lund følger opp.

- Det er en klar systemsvikt når vi ser at den store veksten innen utdanning har skjedd i samfunnsfag og humanistiske fag. Til sammenligning er kapasiteten innen realfag og ingeniørfag lite utvidet, sier hun til Aftenposten.

Les også: SV roper varsku om økende forskjeller

Den «klare systemsvikten» ligger etter NHOs syn i systemet for finansiering av nye studieplasser.



- Høyere utdanning er ikke styrt av relevans og kvalitet. Høyskoler og universiteter får betalt pr. studiepoeng. Da lønner det seg å bare tilby en masse forskjellige studier som er billige å drive, sier Skogen Lund.

Les også: NHO vil ikke gi arbeidsavklaringspenger til de yngste

Hun mener også at flere studieprogrammer har feil retning, blant annet fordi mange studier gir jobb i offentlig sektor. Hun mener behovet må bli dekket innen næringsliv og samfunnet for øvrig.